偈頌一百六十首  其一○八
作者：釋宗杲
朝代：宋

paragraphs: 十方法界至人口，法界所有即其舌。
只憑此口與舌頭，祝吾君壽無間歇。
億萬斯年注福源，如海滉漾永不竭。
師子窟內產狻猊，鸑鷟定出丹山穴。
爲瑞爲祥遍九垓，草木昆蟲盡歡悅。
稽首不可思議事，喻若衆星拱明月。
故今宣暢妙伽陀，第一義中真實說。